ມີອີກ 2 ຄົນ ຈູດເຜົາຕົນເອງ ຢູ່ທິເບດ ເພື່ອປະທ້ວງຈີນ (ສະໄລດ໌)
ຄົນຂັບລົດແທັກຊີ ແລະແມ່ຍິງທີ່ມີລູກສອງຄົນຈູດເຜົາຕົນເອງຕາຍ ຊຶ່ງເຮັດໃຫ້ມີຜູ້ຕາຍເພີ້ມຂຶ້ນເປັນ 7 ຄົນ ນັບແຕ່ວັນທີ 7 ພະຈິກມານີ້ ເພື່ອປະທ້ວງການປົກຄອງຈີນ .
ພວກນັກເຄື່ອນໄຫວເວົ້າວ່າ ຄົນຂັບລົດແທັກຊີ ແລະແມ່ຍິງທີ່ ມີລູກສອງຄົນ ໄດ້ ເສຍຊີວິດໄປລຸນຫລັງທີ່ໄດ້ຈູດເຜົາຕົນເອງ ຊຶ່ງເປັນການຕາຍຈຸຫລ້າສຸດ ໃນກະ ແສຟອງການຈູດເຜົາຕົນ ເອງ ເພື່ອປະທ້ວງນະໂຍບາຍປົກຄອງຂອງຈີນ ອົງການປຸກລະດົມສາກົນເພື່ອທິເບດ ທີ່ຕັ້ງຢູ່ໃນນະຄອນຫລວງ ວໍຊິງຕັນ ກ່າວຢູ່ໃນຄໍາ ຖະແຫລງທີ່ນຳເຜີຍແຜ່ອອກໃນວັນອາ ທິດມື້ນີ້ວ່າ ນາງ Chagmo Kyi ໄດ້ຈູດໄຟເຜົາຕົນເອງ ຢູ່ເຂດ ເມືອງ Tongren ໃນແຂວງ Qinghai ທາງພາກຕາເວັນຕົກ ຂອງຈີນ ກຸ່ມດັ່ງກ່າວຍັງເວົ້າອີກວ່າ ຫລັງຈາກມີການເສຍຊີວີດຂອງນາງ ພວກພະສົງທັງຫລາຍ ແລະ ຊາວທິເບດອື່ນໆ ໄດ້ໄປໂຮມຊຸມ ນຸມກັນ ຖ້າມກາງການຮັກສາຄວາມປອດໄພຢ່າງ ໜາແໜ້ນຢູ່ບ່ອນເຜົາສົບ ທີ່ຕາມປົກ ກະຕິແລ້ວ ແມ່ນໃຊ້ສຳລັບເຜົາສົບຄູບາແລະບັນດາ ພະລາມະເທົ່ານັ້ນ ເຫດຮ້າຍໃນວັນເສົາວານນີ້ ໄດ້ເຮັດໃຫ້ຈໍານວນຜູ້ຈູດເຜົາຕົນເອງໃນເຂດເມືອງ Tongren ເພີ້ມຂຶ້ນເປັນເຈັດຄົນແລ້ວນັບແຕ່ວັນທີ 7 ພະຈິກເປັນຕົ້ນມາ ຢູ່ໃນເຂດເມືອງດັ່ງກ່າວ ໄດ້ມີການສົ່ງກຳລັງຕຳຫຼວດຈີນໄປຮັກສາຄວາມສະຫງົບຢ່າງໜາແໜ້ນ ໃນໄລ ຍະຫລາຍໆ ອາທິດມານີ້ ຊາວທິເບດຈຳນວນຫຼວງຫຼາຍໄດ້ໄປເຕົ້າໂຮມກັນຢູ່ໃນເຂດນັ້ນໃນ ອາທິດແລ້ວນີ້ ເພື່ອ ສວດມົນພາວະນາ ໃຫ້ແກ່ດວງວິນຍານຂອງພວກປະທ້ວງດັ່ງກ່າວນັ້ນ :